
TITLULI 
TEORIA GENERALĂ A VENITURILOR FISCALE 
CAPITOLUL I 
1. NOŢIUNI INTRODUCTIVE 


1. FISCALITATEA ÎN ROMÂNIA. CONCEPTUL DE 
FISCALITATE 


Fiscalitatea — aşa cum este definită de Dicţionarul Explicativ 
al Limbii Române - este sistemul de percepere al impozitelor şi 
taxelor prin fisc, iar fiscul este instiuția de stat care stabileşte şi 
încasează contribuţiile către stat şi îi urmăreşte pe cei care nu şi-au 
plătit aceste contribuții. 

Politica fiscală, atribut al politicii de percepere şi utilizare a 
resurselor necesare satisfacerii consumului public şi furnizării de 
servicii publice se aplică prin intermediul unui instrument specific: 
fiscalitatea. 

În România, după 1989, în condiţiile tranziţiei la economia 
de piaţă, începem să acordăm atenţie dreptului fiscal. În această 
etapă, de dezvoltare rapidă a activităţii private, a fost necesară 
instituirea unor reguli de conduită în acest sens, astfel că organele 
legislative române au „fabricat” cu rapiditate actele normative 
necesare la acel moment. 

Pe fondul unei legislații anacronice şi lacunare au apărut o 
serie de diferende cu autoritățile fiscale, legate în special de 
calculul impozitelor şi acordarea înlesnirilor. 

Instabilitatea legislativă a afectat şi afectează şi în prezent 
activitățile economice la nivelul întregii societăți, fund resimțită în 
special în domeniul afacerilor, unde echilibrul şi stabilitatea sunt 
principalii piloni. Astfel, în multe cazuri o modificare legislativă 
inoportună, chiar dacă putea avea efecte pozitive asupra unei 
categorii de contribuabili, putea afecta — practic — în mod negativ 
această categorie menționată anterior, prin simpla necesitate a 
aplicării modificării respective. 

În concluzie, în România, de aproape două decenii ne 
confruntăm cu o legislație fiscală excesiv de mobilă, care se 


încearcă a fi stabilizată în prezent prin aplicarea Codului Fiscal şi 
Codului de Procedură Fiscală. 

Aceste motive, alături de nevoia de resurse financiare ale 
statului au determinat instituirea şi aplicarea unor norme juridice 
împovărătoare pentru contribuabili, presiunea fiscală fiind tot mai 
ridicată. 


Indiferent de terminologia folosită (coeficient fiscal, tensiune 
fiscală), presiunea fiscală reprezintă gradul de fiscalitate, adică 
gradul în care contribuabilii în ansamblu, societatea, economia, 
suportă pe seama rezultatelor obținute din activitatea lor, 
impozitele şi taxele, ca prelevări obligatorii instituite şi percepute 
prin constrângere de către stat. Ea reprezintă proporțiile din 
venituri la care, în mod nevoit şi obligatoriu, contribuabilii — 
persoane fizice şi juridice — renunţă în favoarea statului, sub forma 
impozitelor, taxelor sau altor contribuţii, vărsându-le la bugetul de 
stat, bugetul asigurărilor sociale de stat, bugetele locale, bugetele 
fondurilor speciale. 

Creşterea presiunii fiscale este urmarea directă a extinderii 
rolului economic şi social al statului. Pentru stat interesul general 
primează, acest aspect constituie o problemă importantă a politicii 
sale fiscale, dar existenţa unei fiscalități ridicate comparativ cu 
veniturilor publice conduce, implicit, la scăderea cererii de bunuri 
de consum şi deci, a reducerii nivelului de trai. 

În România, problema presiunii fiscale este deosebit de 
actuală datorită faptului că, pe de o parte, ne aflăm încă în faza 
modernizării sistemului fiscal, pe de altă parte, pentru că economia 
românească resimte lipsa capitalurilor disponibile de a fi investite 
şi apoi că, datorită situației economiei, veniturile realizate de 
contribuabili sunt relativ reduse pentru a fi grevate de o fiscalitate 
de dimensiunile celei actuale. 


2. CONTRIBUABILI. NOTIUNE. CATEGORII. 


„ Contribuabil, ă (-fr.) subst., m. si f. — persoană fizică sau 
juridică obligată prin lege să platească un impozit. Subiect 


impozabil.”, astfel defineşte Dicţionarul explicativ al limbii 
române, termenul de contribuabil. 

Acest substantiv derivă din verbul , a contribui”, definit în 
acelaşi DEX astfel: „a-şi aduce contribuţia (morală sau 
materială), a participa la o acţiune comună”. 

Din explicaţia verbului „a contribui” reiese posibilitatea unei 
persoane de a avea opţiunea participării la o acţiune şi totodată 
voinţa acesteia de a-şi aduce contribuția; însa în cadrul 
explicației termenului de contribuabil, observăm obligativitatea 
impusă de lege. 

Aşadar, o persoană fizică sau juridică nu poate opta pentru a 
avea sau nu calitatea de contribuabil. 

Contribuabilul, sau cum mai este acesta numit — subiectul 
impozabil, este o persoană obligată direct, personal să suporte şi 
să plătească un impozit, taxă sau alt venit public, către bugetul 
general consolidat. 

Plătitorul de impozit este persoana obligată să efecueze 
calculul şi plata impozitului, taxei sau altui venit public. 
Aşadar, de cele mai multe ori plătitorul impozitului se identifică 
cu subiectul impozabil. 

Termenul de „contribuabil” este definit în legislaţia actuală 
prin art. 17, al. 2 din Codul de Procedură Fiscală: 
„Contribuabilul este orice persoană fizică sau juridică sau orice 
altă entitate fără personalitate juridică ce datorează impozite, 
taxe, contribuţii sau alte sume bugetului general consolidat, în 
condițiile legii.” 

Conform acestei definiții, contribuabilul nu este doar acea 
persoană care suportă plata unui impozit, taxă sau altă 
contribuție, ci este totodată şi persoana obligată la plata acestor 
venituri publice. 

În cazul veniturilor publice care provin din impozite directe, 
- în general - , plătitorul este cel care suportă acel venit public, 
însă în cazul veniturilor publice care provin din impozite 
indirecte, se va pune problema stabilirii contribuabilului; şi 
anume  contribuabilul va fi consumatorul final care 
achizitionează un bun sau serviciu, sau agentul comercial care 
prestează serviciul sau comercializează bunul? 

Ne întrebăm dacă, în cazul impozitelor indirecte, nu ar fi mai 
corect să considerăm drept contribuabil pe cel care suportă 
impozitul (şi nu pe cel care îl calculează şi îl plăteşte la buget), 

întrucât suma de bani care se face venit la buget este plătită 
(suportată) de către acesta. Apreciem că, în întelesul strict al 
termenului de contribuabil, în cazul impozitelor indirecte ar 
trebui considerat contribuabil consumatorul final care suportă 
un impozit asupra propriului consum. Însa în acceptiunea 
actuală, într-un sens mai larg, termenul de contribuabil s-a 
extins asupra tuturor persoanelor care realizează operațiuni 
impozabile din punctul de vedere al impozitelor indirecte si 
care au obligația de plată a acestor impozite către bugetul 
statului. 

Această obligație incontestabilă de plată a sumelor de bani 
ce provin din impozite indirecte, stabilită în sarcina societăților 
comerciale care realizează operaţiuni impozabile, în raport cu 
definiția legală a contribuabilului, fac ca acest termen să capete 
un înțeles mult mai larg, actualmente extinzându-se şi asupra 
comercianților care — în esență — nu fac altceva decât să 
încaseze impozitul indirect din preţul integral de vânzare şi să-l 
vireze la buget. Într-o situaţie asemanatoare ne aflăm şi în cazul 
stabilirii contribuiabilului obligat la plata unui impozit direct, 
impozit care urmează să fie platit la buget prin metoda reţinerii 
şi a vărsării. Şi în această situaţie, parte într-un raport juridic 
fiscal este o altă persoană decât cea care suportă impozitul; 
adică obligația de plată revine persoanei care a calculat şi 
reținut — conform legii — impozitul şi nu persoanei care este 
contribuabil în sensul restrâns al cuvântului. 

Contribuabililor le sunt stabilite prin lege obligații fiscale 
diferite, în raport cu cuantumul veniturilor realizate, cu 
mărimea averii deținute sau în funcție de tipul de activitate 
desfăşurată ori de categoriile de acte şi servicii de care au 
beneficiat. 

Contribuabilii pot fi grupați în două mari categorii, şi 
anume: persoane fizice şi persoane juridice. 


Toate persoanele fizice — indiferent dacă au capacitatea de 
exercițiu sau numai capacitatea de folosință - rezidente sau 
nerezidente în România, dobândesc calitatea de contribuabil din 
momentul în care realizează venituri, dețin sau tranzacţionează 
bunuri sau valori impuse pe teritoriul tării noastre. 

Persoanele juridice sunt entităţile colective constituite 
conform legislației române în vigoare, care — acționând în nume 

propriu sau în numele altor persoane - la rândul lor intră în 
categoria contribuabililor atunci când realizează venituri, dețin 
sau dobândesc bunuri, prestează servicii sau execută lucrări şi 
alte activităţi din categoria celor impuse. 

Contribuabilii persoane juridice pot fi împărțiti, din punct de 
vedere fiscal în două mari categorii: 

- persoane juridice române, care se împart în două 
subcategorii, şi anume persoane juridice propriu — zise! cu 
activitate economică sau fără scop lucrativ şi alte entități 
colective (unități economice) fără personalitate juridică? ŞI 

- persoane juridice străine, care desfăşoară activităţi 
economice pe teritoriul României. 


Societăţi comerciale, regii autonome, organizații cooperatiste, asociaţii, fundaţii, etc. 
? Asociaţii în participaţiune, sau alte forme de asocieri care nu dobândesc personalitatea 
juridică. 


CAPITOLUL II 


SISTEMUL VENITURILOR PUBLICE. 
VENITURILE BUGETARE 


1. Veniturile bugetare în cadrul veniturilor publice 


Veniturile generale ale statului sunt formate din totalitatea 
resurselor băneşti — instituite prin lege — care contribuie la 
constituirea fondurilor băneşti ale acestuia, alcătuind un tot unitar, 
denumit sistemul veniturilor bugetare. 

În literatura noastră juridică — definindu-se sistemul 
veniturilor bugetare — s-a arătat că acesta reprezintă totalitatea 
veniturilor statului formate din resursele băneşti instituite prin 
lege, care contribuie la constituirea fondurilor băneşti ale statului. 

Veniturile bugetare realizate de la persoanele juridice (agenți 
economici şi instituții publice) şi persoanele fizice se grupează în 
două mari categorii: venituri fiscale şi venituri nefiscale. 


Veniturile fiscale provin din impozite directe (impozitul pe 
profit, impozitul pe salarii, impozitul pe veniturile persoanelor 
fizice, impozitele pentru clădiri, terenuri şi mijloace de transport, 
precum şi alte venituri din impozite directe) , din impozite 
indirecte (impozitul asupra producţiei şi circulaţiei mărfurilor, taxe 
vamale, impozitul pe spectacole, penalități şi majorări pentru 
venituri nevărsate la termen, precum şi alte încasări din impozite 
indirecte) şi din taxe, cum ar fi taxele de timbru, taxe de brevete de 
invenții şi de înregistrarea mărcilor, taxe de metrologie, taxe pentru 
folosirea drumurilor, taxe şi alte venituri în legătură cu protecția 
mediului înconjurător, etc. 


Veniturile nefiscale se prezintă sub o diversitate de forme: 
vărsăminte din veniturile instituţiilor publice sau din profitul net al 
regiilor autonome, dividende pentru participarea statului la 
capitalul social al societăților comerciale, venituri încasate de stat 
în urma încheierii unor contracte de închiriere sau concesiune în 
virtutea calității sale de proprietar al unor bunuri, precum şi alte 
venituri diverse. 


2. Trăsăturile caracteristice ale veniturilor bugetare 

Privite din punct de vedere economico-financiar, veniturile 
bugetare reprezintă formele valorice concrete prin intermediul 
cărora o parte din venitul naţional este concentrată la dispoziția 
statului. 

Sub aspect juridic, veniturile bugetare reprezintă obligații 
băneşti stabilite în mod unilateral, prin acte normative, în sarcina 
tuturor persoanelor juridice şi fizice care realizează venituri 
impozabile sau care dețin bunuri taxabile; în acelaşi timp, 
veniturile bugetare reprezintă creanţe de încasat de către stat sau 
unitățile administrativ-teritoriale. 

Veniturile bugetare se caracterizează prin anumite trăsături 
specifice, determinate de modul de stabilire, de provenienţă, de 
termenele de plată, etc. Totodată, însă, din modul cum sunt 
reglementate veniturile bugetare rezultă existenţa unor elemente 
comune şi definitorii care se regăsesc în cazul oricărui venit 
bugetar, elemente fără de care ar fi imposibilă determinarea, 
urmărirea şi realizarea lor. 


3. Elementele comune şi definitorii ale veniturilor 
bugetare 


1. Denumirea venitului bugetar — fiecărui venit bugetar îi 
este atribuită — pe de o parte — o denumire generică în raport cu 
natura sa economico-financiară şi juridică, denumire prin care se 
face deosebirea între diferitele categorii de venituri bugetare; 
astfel, veniturile bugetare se numesc: impozite, taxe, contribuții, 
prelevări, vărsăminte, etc. Pe de altă parte, fiecărui venit bugetar 
dintr-o anumită categorie îi este atribuită o denumire specifică 
(proprie), prin care este individualizat fiecare fel de venit în raport 
cu alte venituri din aceeaşi categorie (de exemplu: impozit pe 
profit, taxă de timbru, contribuție pentru asigurări sociale de stat 
etc.). 


2. Subiectul impunerii sau debitorul — este acea persoană 
fizică şi/sau juridică care datorează, potrivit legii, un impozit, o 
taxă ori este obligată la efectuarea unei anumite prelevări la 
bugetul public naţional (sau, mai concret, în contul bugetului de 
stat, a bugetului asigurărilor sociale de stat, etc.). 


Companiile şi societățile naţionale, societăţile comerciale şi 
toți agenții economici datorează statului impozite şi taxe în funcție 
de obiectul activității lor, precum şi de veniturile pe care le 
realizează, indiferent dacă sunt persoane juridice române sau 
străine. 

Persoanele fizice datorează taxe şi impozite pentru unele 
servicii solicitate organelor de stat, pentru unele venituri obţinute, 
pentru bunurile pe care le dețin, pe care le dobândesc, sau pe care 
le înstrăinează, de asemenea, indiferent dacă sunt cetăţeni români, 
cetățeni străini, persoane cu dublă sau multiplă cetăţenie sau 
apatrizi. 

Toate persoanele (fizice şi/sau juridice) care datorează la 
bugetul public național taxe sau impozite sunt denumite generic 
contribuabili. 


3. Obiectul (materia impozabilă) — este format din toate 
veniturile sau bunurile impozabile sau taxabile. 

Venitul impozabil se poate constitui sub diferite forme: 
beneficiul sau profitul agenților economici, veniturile persoanelor 
fizice, etc. 

Bunurile impozabile sau taxabile pot fi: terenuri, clădiri, 
mijloace de transport, etc. 

Totodată, pot constitui obiect al impunerii actele sau serviciile 
realizate de organele statului ori alte persoane abilitate, pentru care 
se datorează taxe de timbru: eliberarea, respectiv obținerea unor 
autorizații, certificate sau atestate, soluționarea litigiilor de către 
instanţele judecătoreşti, dezbateri succesorale, autentificări de acte, 
legalizări de copii de pe acte originale, etc. 


4. Unitatea de evaluare — reprezintă elementul care exprimă 
cuantumul unitar al venitului bugetar în raport cu baza sa de 
calcul. Acest cuantum unitar se poate stabili sub diferite forme, fie 
într-o cotă sau fixă, fie într-o cotă procentuală fie — în fine — prin 
aplicarea ambelor cote. 

Cota fixă este modalitatea de exprimare a cuantumului 
venitului care se foloseşte atunci când baza de calcul o formează 
anumite obiecte, fapte sau acte juridice: suprafața de teren, 
capacitatea cilindrică a autovehiculelor, obținerea unei autorizaţii, 
eliberarea unui act, etc. 

Cota procentuală este modalitatea de exprimare a 
cuantumului venitului care se foloseşte în cazurile când obiectul 
impozitului îl constituie valoarea bunului deținut sau venitului 
realizat de debitor. 

Cota procentuală poate fi progresivă, proporțională sau 
regresivă, după cum ea rămâne aceeaşi sau suferă modificări 
determinate de schimbările intervenite în baza de calcul. 

Cota procentuală proporțională se caracterizează prin aceea 
că rămâne tot timpul neschimbată, indiferent de modificările 
intervenite în baza de calcul. 

Cota procentuală progresivă se caracterizează prin aceea că 
ea creşte odată cu creşterea bazei de calcul, care de cele mai multe 
ori este un anumit venit realizat de contribuabili. 

Cota procentuală regresivă se caracterizează prin aceea că pe 
măsura ce baza de calcul sporeşte, ea scade. 


5. Unitatea de impunere — reprezintă unitatea în care se 
exprimă obiectul sau materia impozabilă, adică: leul în cazul 
veniturilor, metrul pătrat în cazul suprafeţelor construite sau 
hectarul în cazul terenurilor etc. 


6. Asieta — reprezintă modalitatea de aşezare a venitului 
bugetar după obiectul sau materia impozabilă. Ea presupune 
identificarea subiectului şi materiei impozabile, evaluarea acesteia 
şi stabilirea cuantumului de plată. 

În practica financiar-bugetară se folosesc mai multe metode 
de aşezare a venitului bugetar: 

- metoda directă, bazată pe administrarea de probe (declarația 
contribuabilului sau a unor terțe persoane, coroborate cu acte 
doveditoare aflate în posesia agentului fiscal); 

- metoda indirectă, care presupune identificarea şi evaluarea 
venitului bugetar în mod exclusiv prin raportare la aspectul 
exterior al obiectului impozabil; 

- metoda aşezării pe baze forfetare a venitului bugetar, 
potrivit căreia agentul de impunere stabileşte, împreună şi de 
comun acord cu plătitorul, mărimea aproximativă a materiei 
impozabile; 

- metoda administrativă, după care evaluarea se face de către 
agentul fiscal pe baza datelor pe care le deţine la sediul organului 
financiar. 

7. Termenul de plată — reprezintă data la care sau până la 
care un anumit venit trebuie vărsat la buget. În stabilirea 
termenului de plată se are în vedere încasarea ritmică la buget a 
veniturilor, cât şi posibilitățile de plată a deţinătorilor de obiecte 
sau materie impozabilă. Termenul se fixează fie sub forma unui 
interval de timp (an, trimestru, lună) în cadrul căruia sumele 
datorate trebuie vărsate la buget, sau într-o zi fixă, când atât 
scadenţa cât şi termenul de plată coincid. Obligaţia plătitorului se 
naşte de regulă în momentul când acesta a intrat în posesia 
obiectului impozabil, iar stingerea are loc la termenul de plată. 


8. Perceperea (încasarea) venitului bugetar reprezintă 
realizarea efectivă a sumei de bani pe care acesta o reprezintă. 
Pentru încasarea veniturilor bugetare se folosesc — în principiu — 
următoarele metode: 

— metoda plății directe, utilizată de regulă pentru 
veniturile provenite de la persoanele juridice, care în calitatea lor 
de debitori stabilesc în condiţiile legii suma datorată, pe care au 
obligaţia să o verse din proprie inițiativă, la termenele stabilite, în 
contul bugetului de stat. 

— metoda reţinerii şi vărsării este folosită în cazul 
veniturilor impozabile realizate de către persoane fizice prin sau 
de la unitățile specializate (oameni de litere, ştiinţă, colaboratori 
externi). Unităţile în cauză sunt obligate să calculeze, să reţină şi 
să verse în contul bugetului de stat sumele datorate de debitori, 
eliberându-le numai veniturile nete. 

— metoda aplicării de timbre fiscale este folosită în cazul 
unor taxe cuvenite bugetului de stat pentru servicii prestate de 
instituţiile sale (de ex: acțiuni în justiţie). 


9. Înlesnirile, drepturile şi obligaţiile debitorilor — sunt 
elemente prevăzute prin actele normative care instituie venituri 
bugetare, de care se ține seama la evaluarea bazei de calcul, în 
determinarea cuantumului venitului bugetar, precum şi la 
încasarea acestuia. 

Înlesnirile sunt stabilite — de cele mai multe ori — sub formă 
de reduceri sau scutiri şi au în vedere anumite situaţii deosebite, de 
excepție, în care anumiţi plătitori realizează obiectul sau materia 
impozabilă. 

Drepturile şi obligațiile plătitorilor sunt reglementate în 
vederea asigurării respectării legalității la stabilirea şi încasarea 
obligațiilor bugetare. 

În acest sens, debitorii au dreptul să ceară aplicarea corectă a 
normelor legale în legătură cu evaluarea şi încasarea veniturilor 
bugetare, să ceară şi să li se admită acordarea înlesnirilor legale, să 
facă contestaţii la organele competente, cerând revizuirea 
impunerii sau recalcularea impozitului, atunci când consideră că 
prevederile legale nu au fost aplicate corect. De asemenea, pentru 
plățile efectuate în plus, sau fără o bază legală pot accepta 
compensări cu obligaţii viitoare sau pot cere restituirea plăţilor 
nedatorate. 

Corelat cu drepturile care li se cuvin, plătitorii (contribuabilii) 
au şi o serie de obligații, dintre care: oferirea tuturor informaţiilor 
cerute de organele financiare în vederea evaluării corecte a bazei 
de calcul, declararea obiectului sau materiei impozabile, plata în 
cuantumul şi la termenele prevăzute a veniturilor bugetare. 


10. Răspunderea debitorilor — În procesul complex al 
realizării veniturilor bugetare, în toate cazurile când contribuabilii 
nu îşi îndeplinesc obligațiile care le revin potrivit legii, este 
antrenată răspunderea juridică a acestora care poate îmbrăca 
formele răspunderii administrative, civile sau penale, după caz. 


11. Calificarea venitului bugetar — reprezintă stabilirea 
caracterului local sau central al venitului, precum şi atribuirea lui 
prin lege spre părțile bugetului public național. 

Cunoaşterea acestor elemente este necesară şi utilă pentru 
corecta repartizare a sarcinilor fiscale, precum şi pentru 
planificarea veniturilor bugetare şi corelarea lor cu volumul 
cheltuielilor care urmează a fi acoperite din aceste resurse. 


4. Clasificarea generală a veniturilor bugetare 
Sistemul veniturilor bugetare presupune o varietate de forme 


şi metode pentru atragerea la bugetul statului a mijloacelor băneşti 
necesare îndeplinirii funcțiilor sale. 

In funcție de regularitatea cu care se realizează, veniturile 
bugetare ale statului se împart în venituri ordinare (curente) şi 
venituri extraordinare (excepţionale). 


Veniturile curente (ordinare) sunt acele resurse care se 
încasează cu regularitate la bugetul statului, constituind o sursă 
permanentă şi continuă a acesteia. Formele tradiționale şi comune 
tuturor statelor ale veniturilor ce fac parte din această categorie 
sunt impozitele şi taxele. 


Veniturile extraordinare sunt acele resurse la care statul 
apelează numai în cazuri excepționale, adică atunci când 
mijloacele băneşti provenite din resursele ordinare nu acoperă 
integral cheltuielile bugetare care se impun a fi efectuate. Din 
această categorie fac parte, în principal, împrumuturile de stat şi 
emisiunile monetare. 


5. Definiţia şi trăsăturile caracteristice ale impozitului 


Impozitul” reprezintă acea contribuție bănească, obligatorie şi 
cu titlu nerambursabil, care este datorată — în temeiul legii — la 
buget de către persoanele fizice şi/sau Juridice pentru veniturile pe 
care le obțin, pentru bunurile pe care le posedă, respectiv pentru 
mărfurile pe care le produc şi/sau distribuie ori pentru serviciile şi 
lucrările pe care le prestează sau execută. 


Trăsăturile caracteristice ale impozitului sunt următoarele: 


— impozitul este o contribuţie bănească, necesitatea 
perceperii lui în această formă fiind determinată de faptul că şi 
cheltuielile publice (care se acoperă din veniturile realizate, 
primordial, prin încasarea impozitelor) se efectuează în bani. 


3? Mai precis, impozitul este contribuţia bănească, obligatorie şi cu titlu nerambursabil, 
care este datorată, în temeiul legii, de către contribuabili la bugetul general consolidat al 
statului. 


14 


— impozitul reprezintă o contribuţie obligatorie, întrucât 
toate persoanele fizice şi juridice care beneficiază — într-o formă 
sau alta — de acțiunile şi obiectivele finanţate din fondurile 
generale ale societății trebuie să participe, în raport cu veniturile 
realizate sau cu averea deţinută, la formarea acestor fonduri. 


— impozitul este o prelevare cu titlu nerambursabil, în 
sensul că sumele achitate de către contribuabili nu au un echivalent 
direct şi imediat în folosul plătitorilor de impozite, ele contribuind 
la formarea fondurilor generale ale societății, fonduri utilizate 
pentru acoperirea unor cheltuieli ce urmează a se efectua în 
beneficiul tuturor membrilor societății. Prin urmare, impozitul este 
o prelevare fără un echivalent direct, dar el este — în principiu — 
caracterizat prin reversibilitate, întrucât sumele concentrate de stat 
prin încasarea impozitelor (de la toate categoriile de contribuabili) 
se întorc sub forma unor acțiuni, servicii, gratuități de care 
beneficiază toţi cei care au contribuit la formarea fondurilor 
generale ale societăţii. 


— impozitul este datorat la buget în conformitate cu 
dispoziţiile legale, în sensul că orice impozit poate fi stabilit şi 
perceput numai în temeiul legii, conform principiului “nullum 
impositum sine lege”. 


— impozitul se datorează numai pentru veniturile realizate 
şi bunurile deţinute, respectiv pentru mărfurile pe care le 
produc şi/sau distribuie ori pentru serviciile şi lucrările pe care 
le prestează sau execută, ceea ce înseamnă că subiectele 
impozabile (contribuabilii) datorează contribuția numai în cazul 
când realizează veniturile prevăzute de lege ca impozabile, precum 
şi atunci când dobândesc, deţin ori produc bunuri sau 
prestează/execută servicii/lucrări care, conform prevederilor legale 
sunt impozabile. 


6. Clasificarea impozitelor 


1. După modul lor de percepere, distingem două categorii 
principale de impozit: 

— impozite directe, acele prelevări cu caracter fiscal care 
se stabilesc şi se percep în mod nemijlocit de la contribuabilii care 
realizează venituri sau deţin bunuri impozabile, fiind suportate de 
către aceştia (de exemplu: impozitul pe profit etc.); 

— impozite indirecte, cele care se stabilesc asupra 
vânzării de bunuri, prestărilor de servicii sau executărilor de lucrări 
şi care — incluzându-se în preţ — sunt datorate şi achitate de către 
comercianți sau prestatori, dar sunt suportate de consumatorii finali 
al bunurilor ori serviciilor (de pildă: taxa pe valoarea adăugată, 
taxa vamală, acciza etc.). 

La rândul lor, atât impozitele directe, cât şi cele indirecte pot 
fi grupate distinct pe subcategorii, după cum urmează: 

Impozitele directe sunt impozite reale sau obiective (cele care 
nu țin seamă de situaţia personală a contribuabilului), respectiv 
impozite personale sau subiective (acelea care au — primordial — în 
vedere persoana contribuabilului: ex. impozitul pe salarii). 

Impozitele indirecte pot îmbrăca şi ele diferite forme: taxe 
generale de consumaţie, acelea care sunt percepute asupra 
cvasitotalității produselor şi/sau serviciilor, fie prin cuprinderea, fie 
prin adăugarea lor în/la preţul de vânzare (de exemplu, taxa pe 
valoarea adăugată), taxe speciale de consumaţie, cele care se 
instituie numai asupra unor categorii de bunuri sau servicii, cum 
sunt: monopoluri fiscale (acele impozite stabilite discreționar de 
către stat asupra produselor realizate în regim de exclusivitate), 
accizele (care privesc doar anumite categorii de bunuri şi/sau 
servicii, limitativ stabilite prin lege) şi taxe vamale. 


2. Revenind la clasificarea generală a impozitelor şi luând 
drept criteriu obiectul sau materia impozabilă, impozitele pot fi: 

— impozite pe avere, precum: impozitul pe clădiri, pe 
terenuri, taxa asupra mijloacelor de transport, etc.; 

— impozite pe venit, ca de pildă: impozitul pe profit, 
impozitul pe veniturile persoanelor fizice, etc.; 

— impozite pe cheltuieli sau pe fapte de consum, cum 
este, de exemplu, taxa pe valoarea adăugată, accize, etc. 


3. Ținând seamă de scopul urmărit, impozitele se împart în: 


= impozite financiare, cele a căror stabilire vizează 
exclusiv obţinerea unor venituri publice şi 

— impozite de ordine, prin care se urmăreşte, pe lângă 
realizarea veniturilor bugetare, limitarea unor activităţi, respectiv 
stimularea altora, în funcție de interesele statului în economie. 


4. În funcţie de locul sau nivelul la care se acumulează, pot 
exista: 

— impozite centrale (federale, ale statelor componente ale 
federaţiei, în cazul statelor de tip federal şi respectiv impozitele 
care — în statele de tip unitar — se concentrează la bugetul central, 
general al statului), respectiv 

— impozite locale (cele care se fac venit la bugetele locale). 


Din punct de vedere juridic, clasificarea cea mai importantă 
este cea care grupează impozitele în: directe şi indirecte, întrucât 
fiecăreia dintre aceste categorii îi corespunde un regim juridic 
distinct. 


7. Impozitele directe 


Impunerea directă reprezintă procedeul de colectare a unor 
sume de bani, în mod direct şi în raport cu mărimea veniturilor 
realizate şi a valorilor deţinute, într-o perioadă de timp, de către 
contribuabili strict determinaţi şi desemnaţi prin lege. Impozitarea 
directă se realizează prin intermediul impozitelor directe. 


Impozitele directe sunt acele venituri bugetare caracterizate - 
în principiu - prin faptul că sunt datorate, plătite şi suportate de 
către una şi aceeaşi persoană — contribuabilul“. 

Impozitele directe se împart — în principal — în două mari 
categorii: a. impozite pe venit şi b. impozite pe avere. Regimul 
Juridic al acestora este diferit stabilit prin reglementările incidente 
în materie; de aceea, este necesară şi utilă analizarea lor separată 
pentru a se putea evidenția — astfel — diferenţa specifică. 


Impozitul pe venit este, la rândul său, diferit reglementat în 
funcție de subiectul impunerii: astfel, regimul juridic al impozitării 
veniturilor realizate de către persoanele fizice diferă de acela 


* Totuşi există cazuri când impozitul se plăteşte de către o altă persoană care are obligația 
reţinerii şi a vărsării acelui venit bugetar, de ex. În cazul impozitului pe salarii, dividende, etc. 

aplicabil în cazul persoanelor juridice pentru veniturile pe care 
acestea le obțin. 

Impozitul pe avere este un impozit stabilit în strânsă legătură 
cu existența unui bun, mai precis cu dreptul de proprietate asupra 
unui bun şi se va stabili în mod diferențiat asupra averii propiu-zise 
sau asupra circulaţiei averii”. 


8. Evitarea dublei impuneri 


Actualmente, sfera de activităţi a unor persoane fizice şi/sau 
juridice depăşeşte frecvent granițele unui stat; astfel, liber- 
profesioniştii sau societățile comerciale realizează venituri sau 
dețin în proprietate diverse bunuri şi pe teritoriul altor state. 
Datorită acestui fapt se ridică problema stabilirii autorităţii publice 
competente a proceda la impunerea veniturilor şi averii realizate, 
respectiv deţinute de persoanele fizice şi/sau juridice ale unui stat 
pe teritoriul altui stat. 

Instituirea impozitelor fiind dreptul suveran al fiecărui stat, s- 
ar putea ajunge la situația în care un anumit venit sau avere să facă 
obiectul impunerii atât în statul de origine al debitorului, cât şi în 
cel pe teritoriul căruia s-a realizat venitul ori se află bunurile 
impozabile (sfatul de reşedinţă). Aceasta ar însemna, practic, 
realizarea unei duble impuneri asupra aceleiaşi materii impozabile, 
aparținând aceluiaşi subiect de drept şi pentru o aceeaşi perioadă 
de timp. Pentru a se evita o astfel de impozitare excesivă s-a recurs 


la încheierea unor convenţii — de regulă, bilaterale — între statele 
interesate, prin care este delimitată şi recunoscută, de comun acord 
(pentru fiecare categorie de venit sau de avere), competenţa 
statelor relativ la stabilirea şi perceperea impozitelor. 

În practica internaţională, pentru evitarea dublei impuneri s-au 
consacrat anumite principii, pe baza cărora — prin convențiile 
încheiate — se stabilesc metodele de aşezare şi percepere a 
impozitelor. 


1. Principiului nediscriminării fiscale, impune că statele 
semnatare ale convenției pentru evitarea dublei impuneri se 
angajează să nu aplice faţă de rezidenții celuilalt stat contractant, în 
materie de impozitare, dispoziţii normative mai împovărătoare 


* Circulaţia averii presupune transferul dreptului de proprietate asupra anumitor bunuri de la o 
persoană la alta. 

decât cele aplicabile propriilor lor contribuabili, aflați în aceeaşi 
situație. 


2. Conform principiului impunerii, statul de origine 
calculează impozitul pornind de la suma totală a veniturilor 
subiectului impozabil, inclusiv asupra celor care provin din statul 
de reşedinţă şi care, potrivit convenției sunt impozabile în acest din 
urmă stat; din impozitul care este astfel stabilit se deduce apoi 
suma care a fost plătită în celălalt stat, diferența reprezentând 
obligația de plată a contribuabilului față de statul al cărui 
resortisant este; 

3. În fine, prin aplicarea principiului scutirii de impozit, 
statul de reşedinţă impune numai acele venituri care, potrivit 
convenției, sunt obținute şi impozabile în acel stat, scutind de 
impunere veniturile (sau parte din acestea) realizate şi impozabile 
în statul de origine al plătitorului. 

România a încheiat convenţii pentru evitarea dublei impuneri 
cu aproape toate statele europene, precum şi cu Statele Unite ale 
Americii, Japonia, Egipt etc. Impozitele române care cad sub 
incidenţa convențiilor încheiate privesc în principal: 

—impozitul pe venitul din salarii, opere literare, artistice şi 
ştunțifice, din expertize şi din alte surse; 

— impozitul pe veniturile societăților comerciale constituite cu 
participare română şi străină; 

— impozitul pe veniturile realizate de către persoane fizice şi 
juridice nerezidente; 

— impozitul pe veniturile din închirieri de terenuri şi clădiri; 

—impozitul pe veniturile din activităţi lucrative, meserii, 
profesii libere; 

— impozitul asupra venitului realizat din activități agricole. 

Pentru aplicarea prevederilor convențiilor de evitare a dublei 
impuneri pe teritoriul statului român beneficiarul venitului va 
prezenta organelor fiscale din România certificatul de rezidența 
fiscală, în original, eliberat de organul fiscal din ţara de rezidenţă, 
prin care să se ateste că este rezident al statului respectiv şi că îi 
sunt aplicabile prevederile convenției de evitare a dublei impuneri. 

În cazul în care ţara noastră are încheiate convenţii de evitare 
a dublei impuneri cu statele ai căror resortisanți obțin venituri în 
România, potrivit dispoziţiilor legale în materie, sunt aplicabile 
prevederile acelor convenții. Aşadar, rezultă că reglementările 

convențiilor de evitare a dublei impuneri prevalează față de 
prevederile din legislația internă. 

Dacă România nu are încheiate convenții de evitare a dublei 
impuneri cu statele ai căror resortisanți obțin venituri în ţara 
noastră se aplică legislaţia română, respectiv aceste venituri se 
impun în România, conform prevederilor Codului Fiscal Român“. 


9. Impozitele indirecte 


Impozitarea indirectă este un sistem de impunere care se 
aplică asupra consumului de bunuri si servicii, presiunea fiscală 
căzând asupra consumatorilor — persoane nedeterminate -, iar 
sarcina plăţii acestor impozite fiind de datoria altor persoane şi 
anume cele care comercializează bunuri sau prestează servicii. 


Impozitele indirecte sunt acele surse ale veniturilor bugetare 
care se realizează, în principal, sub forma impunerii asupra 
consumului, percepându-se în momentul vânzării unor mărfuri, al 
prestării anumitor servicii, respectiv al executării unor lucrări. Ele 
se percep, deci, în principiu, de la toți cei care produc ori 
distribuie bunuri sau prestează servicii din categoria celor impuse. 
Din acest motiv, impozitele indirecte se mai numesc, generic, şi 
taxe de consumație. 

Vizând în mod direct consumul, impozitele indirecte sunt 
suportate de către consumatorul final, adică de către cel care 
utilizează pentru sine bunul ori serviciul în preţul căruia este 
încorporat impozitul. În sfârşit, se impune sublinierea faptului că 
impozitele indirecte au un caracter real, întrucât stabilirea 
cuantumului lor se face fără a se ţine seamă — în vreun fel — de 
veniturile, averea sau situaţia personală a celor care suportă 
impozitele”. 

Impozitele indirecte se percep fie în cote proporționale 
stabilite asupra valorilor mărfurilor vândute şi/sau a serviciilor 
prestate, fie în sume fixe pe unitatea de măsură, astfel că — 


é Venitul este considerat ca fiind obţinut din România, potrivit reglementărilor privind 
impunerea veniturilor persoanelor fizice dacă locul de proveniența a veniturilor persoanei 
fizice sau al exercitării activităţii ori locul de unde aceasta obţine venit se afla pe teritoriul 
României, indiferent dacă este platit în România sau din/în străinătate. 


7 Bineînteles că în funcţie de situaţia financiara diferită, unele persoane vor consuma mai mult 
față de altele şi astfel rezultă că persoanele care au resurse financiare mai mari vor contribui 
mai mult la bugetul statului. 

indiferent de veniturile sau puterea de cumpărare a contribuabilului 
— cota impozitului indirect perceput la vânzarea unei mărfi sau a 
unui serviciu este unică. De aceea, raportat la veniturile de care 
dispune o persoană, cu cât contribuabilul realizează venituri mai 
MICI, cu atât sarcina fiscală pe care el trebuie să o suporte este mai 
mare şi invers. În acelaşi timp, însă, cu cât o persoană consumă 
mai multe bunuri şi servicii, cu atât şi gradul de suportare a sarcinii 
fiscale va fi mai mare şi invers. 


10. Definiţia şi trăsăturile caracteristice ale taxelor 


Taxele reprezintă, alături de impozite, cea de-a doua categorie 
principală de venituri bugetare curente. 

Taxele sunt plăți achitate de către persoanele fizice sau 
persoanele juridice pentru anumite acte sau servicii îndeplinite ori 
prestate — la cererea şi în folosul acestora — de către anumite 
organe de stat, instituții publice sau alte persoane asimilate 
acestora. 

Spre deosebire de impozite, taxele prezintă următoarele 
trăsături caracteristice: 

— subiectul plătitor al taxei este întotdeauna precis determinat 
doar din momentul când acesta solicită îndeplinirea unui act, 
prestarea unui serviciu ori efectuarea unei lucrări din partea unui 
organ de stat sau a unei instituții publice. 

— taxa reprezintă o plată neechivalentă pentru actele, 
serviciile sau lucrările prestate/efectuate de organe de stat sau 
instituții publice care primesc, întocmesc sau eliberează diferite 
acte, prestează servicii sau rezolvă alte interese legitime ale 
diferitelor persoane fizice şi/sau juridice. Plata serviciilor sau 
lucrărilor este — în principiu — neechivalentă, deoarece aceasta 
poate fi — potrivit legii — mai mare sau mai mică în raport cu 
valoarea efectivă a prestațiilor efectuate; cuantumul taxelor este 
stabilit — în principal — avându-se în vedere alte criterii (politico- 
economice) decât valoarea în sine a prestației organului de stat. 

— taxa reprezintă o contribuție stabilită în sarcina 
contribuabilului cu scopul de a se asigura astfel acoperirea în 
parte a cheltuielilor efectuate de către organele de stat şi/sau de 
către instituțiile publice pentru îndeplinirea actelor, respectiv 
serviciilor solicitate. 

— taxa este anticipativă, ea datorându-se şi trebuind să fie 
achită în momentul solicitării actului, serviciului sau lucrării ce 
urmează a fi îndeplinit/efectuat de către organul de stat sau 
instituția publică competentă. 

— taxa trebuie să fie unică, în sensul că pentru unul şi acelaşi 
act sau serviciu taxa se datorează o singură dată. 

— actele care nu au fost legal taxate sunt lovite de nulitate. 

— răspunderea pentru neîndeplinirea obligaţiei de plată a 
taxelor revine primordial persoanei încadrată la organul de stat 
sau instituția publică prestatoare a serviciului sau lucrării (care 
avea obligația să pretindă şi să perceapă taxa) şi nu 
contribuabilului. 


11. Clasificări ale taxelor 


Taxele pot fi clasificate astfel: 


A. După criteriul teritorialității sau ţinând seamă de sfera lor 
de acoperire în teritoriu există taxe centrale (generale) şi taxe 
locale (specifice). 


B. Avându-se în vedere caracterul lor, taxele pot fi: taxe 
judiciare şi taxe extrajudiciare. 


C. În funcţie de scopul pentru care se plătesc, taxele pot fi: 
taxe pentru eliberarea unor acte, taxe pentru aprobarea desfăşurării 
unor activităţi, taxe pentru admiterea intrării pe teritoriul unui stat, 
taxe pentru utilizarea unor drumuri naţionale, etc. 


D. După destinația lor, taxele se împart în taxe fiscale şi taxe 
parafiscale. Taxele fiscale sunt acelea care se colectează în una din 
componentele sistemului bugetar, de regulă în bugetele locale, iar 
taxele parafiscale sunt cele care se constituie ca venituri proprii, 
extrabugetare ale unor beneficiari — entități publice sau private — 
desemnați strict în acest sens prin norme juridice speciale. 

IMPOZITUL PE PROFIT 
IMPOZITUL PE DIVIDENDE 
IMPOZITUL PE VENITURILE MICROINTREPRINDERILOR 


1. IMPOZITUL PE PROFIT — Codul fiscal 


Baza de impunere, adică suma asupra căreia urmează a se 
aplica cota legală în vederea stabilirii impozitului datorat de 
contribuabil o reprezintă profitul anual impozabil - diferenţa între 
veniturile realizate din orice sursă impozabile şi cheltuielile 
efectuate în scopul realizării de venituri, adică cheltuielile 
deductibile. (cheltuielile sunt de 3 feluri: deductibile, deductibile 
limitat şi nedeductibile) 


Contribuabilii impozitului pe profit îi putem împărții în trei 
grupe, astfel: persoane juridice române (sau europene cu sediul in 
România) pentru profitul realizat la nivel mondial; persoane 
juridice străine, pentru anumite categorii de profit strict 
determinate şi asocieri fără personalitate juridică. (în Codul fiscal 
sunt clasificati în 6 categorii) 


Cotele de impunere 


Tariful de impunere - cotă procentuală proporțională de 
16% - sunt reglementate 2 excepții: 

e contribuabilii care desfăşoară activități specifice barurilor şi 
cluburilor de noapte, discotecilor, cazinourilor sau pariurilor 
sportive datorează un impozit de 5 % aplicat asupra acestor 
venituri, dacă la care impozitul pe profit datorat pentru activitățile 
menționate ar fi mai mic de 5% din veniturile respective; 

e toți contribuabilii - cu excepţia celor menţionaţi anterior - în 
cazul cărora impozitul pe profit (determinat prin aplicarea cotei de 
16% asupra profitului impozabil) este mai mic decât suma 
impozitului minim aferentă veniturilor totale, sunt obligaţi la plata 
impozitului minim conform următorului tarif. Pentru încadrarea în 
tranşa de venituri totale, se iau în calcul veniturile totale, obţinute 

din orice sursă, înregistrate la data de 31 decembrie a anului 
precedent. 


Venituri totale anuale (lei) Impozit minim anual (lei) 
0 — 52.000 2.200 
52.001- 215.000 4.300 
215.001 — 430.000 6.500 
430.001 — 4.300.000 8.000 
4.300.001 — 21.500.000 11.000 
21.500.001 — 129.000.000 22.000 
Peste 129.000.001 43.000 


Impozitul pe profit se calculează prin aplicarea tarifului de 
impunere asupra bazei impozabile de către contribuabilul care este 
dator să-l verse la bugetul de stat. 

Plata impozitului pe profit - începând cu anul 2010, 
contribuabilii aplică sistemul plăţilor anticipate. 


Creditul fiscal extern — impozitul pr profit plătit către statul 
străin se scade — la cerere - dacă s-a făcut dovada plății în 
străinătate a impozitului — din impozitul pe profit determinat 
potrivit legii române şi datorat bugetului de stat. 


2. IMPOZITUL PE DIVIDENDE 


Dividentul — venit impozabil ( conform Legii nr. 
31/1990), dividendul reprezintă cota-parte din beneficiul real 
ce se va plăti fiecărui asociat al unei societăți comerciale în 
raport direct proporțional cu participarea sa la constituirea 
capitalului social (deci proporțional cu aportul său social). 

Subiectele impozabile ale acestui venit bugetar sunt aşadar 
asociații sau, după caz, acționarii societăților comerciale, iar 
obiectul sau materia impozabilă este reprezentată de dividendele 
plătite de societate şi cuvenite asociaţilor. 

Codul fiscal stabileşte că asupra dividendelor cuvenite 
acţionarilor sau asociaților, persoane juridice române, indiferent de 
natura capitalului social, se percepe un impozit de 10%, care 
constituie venit al bugetului de stat. 


Dividendele se stabilesc anual, impozitul pe aceste venituri se 
calculează după calculul dividendelor cuvenite asociaților 
Impozitul se a reţine şi se varsă la bugetul de stat, cel mai târziu 
până la data de 25 a lunii următoare celei în care se plăteşte 
dividendul.(cel mai tarziu până la data de 25 ianuarie a anului 
următor) 


3. IMPOZITUL PE VENITURILE MICROINTREPRINDERILOR 


Există sau nu există impozitul pe veniturile realizate de 
microintreprinderi în România în 2010? 

- argumente pro şi contra în sensul de a stabili dacă se mai pot 

aplica prevedereile Codului fiscal referitoare la impozitul pe 
veniturile realizate de microintreprinderi 


Microiîntreprinderile - persoanele juridice române care 
îndeplinesc cumulativ — la sfârşitul anului fiscal precedent — 
următoarele condiţii: 

a) realizează venituri, altele decât cele din consultanță şi 
management, în proporție de peste 50% din veniturile totale; 

b) au dela 1 până la 9 salariaţi inclusiv; 

c) au realizat venituri care nu au depăşit — într-un an fiscal — 
echivalentul în lei a 100.000 Euro inclusiv; 

d) capitalul lor social este deţinut de persoane, altele decât 
statul, autoritățile locale şi instituţiile publice. 


Baza de impunere, adică suma veniturilor asupra cărora 
urmează a se aplica cota legală în vederea stabilirii impozitului 
datorat de contribuabili este venitul brut anual (totalitatea 
încasărilor) 


Tariful de impunere este alcătuit dintr-o cotă procentuală 
proporţională de 16 %. Această cotă de impunere a fost stabilită 

— pentru primii trei ani în care România este ţară comunitară - 
astfel: 2% în anul 2007; 2,5% în anul 2008; 3% în anul 2009 


Sumele reprezentând impozit pe veniturile realizate de 
microîntreprinderi se varsă la bugetul de stat. 


Acte normative incidente în domeniu şi bibliografie 


Legea nr. 571/2003 privind Codul fiscal 
Ordonaţa nr. 92/2003 privind Codul procedură fiscală 


Mircea Ştefan Minea, Cosmin Flavius Costaş, DREPTUL 
FINANȚELOR PUBLICE, vol. II — Drept fiscal, Edit Wolters 
Kluwer, 2008 

Radu Bufan, „TRATAT DE DREPT FISCAL”, vol. I, ed. 
Lumina Lex, Bucureşti, 2005 

Dan Drosu-Șaguna, TRATAT DREPT FINANCIAR, Edit. „C. 
H. Beck” Bucureşti, 2003 

Tanţi Angel, Mihai Bragaru, CODUL DE PROCEDURĂ 
FISCALĂ ADNOTAT, Edit. Rosetti, 2006 

IMPOZITUL PE VENITURILE REALIZATE DE PERSOANELE 
FIZICE 
IMPOZITUL PE VENITURILE NEREZIDENȚILOR ȘI 
REPREZENTANȚELOR 


1. Impozitul pe veniturile realizate de persoanele fizice 


Contribuabilii şi sfera de cuprindere a impozitului 


Au calitatea de contribuabili, potrivit Codului fiscal şi, deci, 
datorează impozit pe venit: 

- persoanele fizice rezidente — care sunt impuse în mod 
diferențiat: a) persoanele fizice rezidente române, cu domiciliul în 
România, pentru veniturile obținute din orice sursă, atât din 
România cât şi din străinătate; b) celelalte persoane fizice 
rezidente, pentru veniturile obținute din România. Impozitarea se 
face la nivelul fiecărei surse de venit. 

- persoanele fizice nerezidente care desfăşoară o activitate 
independentă prin intermediul unui sediu permanent în România, 
pentru venitul net atribuibil sediului permanent. 

- persoanele fizice nerezidente care desfăşoară activităţi 
dependente în România, pentru veniturile salariale nete obținute 
pe seama respectivelor activităţi dependente. 

- persoanele fizice nerezidente care obțin alte venituri, 
determinate pe fiecare sursă, potrivit regulilor specifice fiecărei 
categorii de venit. 


Categoriile de venit impozabil 


Categoriile de venituri care se supun impozitului pe venit 
sunt grupate astfel: 

1. venituri din activităţi independente — care cuprind: 
veniturile comerciale, veniturile din profesii libere şi veniturile din 
drepturi de proprietate intelectuală, realizate în mod individual 
şi/sau într-o formă de asociere, inclusiv din activități adiacente; 

Veniturile comerciale cuprind venituri din fapte de comerţ ale 
contribuabililor, din prestări de servicii, precum şi din practicarea 
unor meserii. 

Veniturile din profesii libere sunt cele obţinute din exercitarea 
profesiilor liberale (avocat, notar public, auditor sau consultant 
fiscal, expert contabil, consultant de plasament în valori mobiliare, 
medic, arhitect etc.) desfăşurate în mod independent, în condiţiile 
legii. 

Veniturile din valorificarea sub orice formă a drepturilor de 
proprietate intelectuală provin din brevete de invenţie, desene şi 
modele industriale, mostre, mărci de fabrică şi de comerţ, 
procedee tehnice, know-how, din drepturi de autor şi drepturi 
conexe acestora etc. 
partidă simplă; pe baza normelor de venit; pe bază de cheltuieli 
forfetare 

- cota de impunere — 16% - plata directă în contul bugetului de 
stat 


2. venituri din Salarii — care includ toate veniturile în bani 
şi/sau în natură obținute de o persoană fizică ce desfăşoară o 
activitate în baza unui contract individual de muncă sau a unui 
statut special prevăzut de lege, indiferent de perioada la care se 
referă, de denumirea veniturilor ori de forma sub care ele se 
acordă, inclusiv indemnizaţiile pentru incapacitate temporară de 
muncă; 

- determinarea salriului net (contribuțiile sociale obligatorii; 
deducerile personale) 

- cota de impunere 16% - metoda reţinerii şi a vărsării la 
bugetul statului 


3. venituri din cedarea folosinţei unor bunuri — sunt 
veniturile, în bani şi/sau în natură, provenind din cedarea folosinţei 
bunurilor mobile şi imobile, obținute de către proprietar, 
uzufructuar sau alt deținător legal, altele decât veniturile din 

- venituri comerciale? — doar în cazul în care contribuabilul 
închiriază 5 sau mai multe bunuri. 

- majorarea venitului brut şi scăderea unei cote forfetare de 
cheltuieli de 25% 

- cota de impunere 16% - plată directă — contul bugetului de 
stat 

4. venituri din investiţii — care reunesc: dividendele; 
veniturile impozabile din dobânzi; câştigurile din transferul 
titlurilor de valoare; veniturile din operațiuni de vânzare- 
cumpărare de valută la termen, pe bază de contract, precum şi orice 
alte operațiuni similare; veniturile din lichidarea/dizolvarea fără 
lichidare a unei persoane juridice; 

- materia impozabilă — venitul brut 

- calculul şi reținerea impozitului pe veniturile sub formă de 
dividende, dobânzi şi câştiguri din vânzare-cumpărare de valută la 
termen — 16%; transferul dreptului de proprietate asupra titlurilor 
de valoare — diferențiat în funcție de timpul de deținere — 16%, 
respectiv 1%, asupra cîştigului net. 


5. venituri din pensii — sunt sumele primite ca pensii de la 
fondurile înfiinţate din contribuţiile sociale obligatorii, făcute către 
un sistem de asigurări sociale, inclusiv cele din schemele 
facultative de pensii ocupaţionale, şi cele finanţate de la bugetul de 
stat; 

- determinarea venitului impozabil - se stabileşte prin scăderea 
— din venitul din pensii — a unei sume neimpozabile de 1000 lei şi 
a contribuţiilor obligatorii 

- cota de impunere — 16% - se reţine şi se varsă la bugetul 
statului 


6. venituri din activități agricole — sunt cele care provin din 
următoarele activităţi: cultivarea şi valorificarea florilor, legumelor 
şi zarzavaturilor, în sere şi solarii special destinate acestor scopuri 
şi/sau în sistem irigat; 

- determinarea venitului net din activități agricole - pe baza 
normelor de venit care se stabilesc (pe unitate de suprafaţă) 

- cota de impunere — 16% 


7. venituri din premii şi din jocuri de noroc — care cuprind 
veniturile provenind din concursuri sau din participări la jocuri de 
noroc, altele decât cele realizate la jocuri de tip cazino şi maşini 
electronice cu câştiguri; 

- determinarea materiei impozabile - diferenţa între venitul din 
premii sau câştiguri din jocuri de noroc şi suma reprezentând venit 
neimpozabil care este în cuantum de 600 lei/joc, respectiv 
premiu/zi/organizator 

- cota de impunere: - 16% în cazul premiilor; 20% pentru 
jocuri de noroc sub limita de 10.000 lei, respectiv 25% pentru 
câştiguri ce depăşesc limita de 10.000 lei. 

- se calculează, se reține şi se varsă la bugetul statului 


8. venituri din transferul proprietăților imobiliare — 
reprezentate de veniturile realizate la transferul dreptului de 
proprietate şi al dezmembrămintelor acestuia, prin acte juridice 
între vii asupra construcțiilor de orice fel şi a terenurilor aferente 
acestora, precum şi asupra terenurilor de orice fel fără construcții; 

- materia impozabilă este reprezentată de valoarea 
tranzacţiilor imobiliare impozabile (preţul de vânzare sau transfer 
al proprietăţii) 

- tariful de impunere este stabilit diferențiat în funcție de 
timpul deținerii în proprietate a bunului imobil şi este format dintr- 
o cotă procentuală regresivă: 

a) imobilele deţinute în proprietate mai puţin de 3 ani: 
- 3% până la valoarea de 200.000 lei inclusiv; 
- peste 200.000 lei, 6.000 lei + 2% calculate la valoarea ce 
depăşeşte 200.000 lei inclusiv; 

b) imobilele deţinute în proprietate o perioadă mai mare de 3 
ani: 

- 2% până la valoarea de 200.000 lei inclusiv; 

- peste 200.000 lei, 4.000 lei + 1% calculat la valoarea ce 
depăşeşte 200.000 lei inclusiv. 

- impozitul se calculează, se reține şi se virează de către notarul 
public la bugetul de stat. 


9. venituri din alte surse — în care se includ: primele de 
asigurări suportate de o persoană fizică independentă sau de orice 
altă entitate, în cadrul unei activități pentru o persoană fizică în 
legătură cu care suportatorul nu are o relație generatoare de 
venituri din salarii; câştigurile primite de la societățile de asigurare, 
ca urmare a contractului de asigurare încheiat între părți cu ocazia 
tragerilor de amortizare; veniturile primite de persoanele fizice 
având calitatea de penionari (sub forma diferențelor de preţ pentru 
anumite bunuri, servicii şi alte drepturi), foşti salariați, potrivit 
clauzelor contractului de muncă sau în baza unor legi speciale; 

- impozitul se calculează, prin reţinere la sursă, la momentul plății 
veniturilor de către plătitorii acestora, prin aplicarea cotei unice de 
16% asupra venitului brut. 

- vărsarea la bugetul de stat. 


2. Impozitul pe veniturile nerezidenţilor şi reprezentanţelor 


Nerezidenţii sunt persoanele fizice şi/sau juridice care nu fac 
dovada rămânerii (în condițiile legii) pe teritoriul României cel 
puţin o perioadă neîntreruptă de peste 183 de zile, într-un an fiscal. 


Impozitul - se calculează, se reține (în momentul plății 
venitului) şi se varsă la bugetul de stat (până la data de 25 inclusiv 
a lunii următoare celei în care s-a plătit venitul) de către plătitorii 
de venituri. 

Calcularea impozitului - aplicarea cotei legale de 16% asupra 
veniturilor brute 


Reprezentanțele sunt entități fără personalitate juridică 
(subunități ale unei persoane juridice) - impozitul pe venitul 
obținut în România este datorat de persoana juridică străină care 
este de subiect de drept. 


Impozitul pe reprezentantă (pentru un an fiscal) - echivalentul 
în lei al sumei de 4.000 euro 


Acte normative incidente în domeniu şi bibliografie 
Legea nr. 571/2003 privind Codul fiscal 
Ordonaţa nr. 92/2003 privind Codul procedură fiscală 


Legea 19/2000 privind sistemul public de pensii şi alte drepturi de 
asigurări sociale, publicată în M.Of. nr. 140 din 1 aprilie 2000 
Legea 76/2002 privind sistemul asigurărilor pentru şomaj şi 
stimularea ocupării forței de muncă, publicată în M.Of. nr. 103 din 
6 februarie 2002 

Legea 346/2002 privind asigurarea pentru accidente de muncă şi boli 
profesionale, publicată în M.Of. nr. 454 din 27 iunie 2002 

Legea 95/2006 privind reforma în domeniul sănătății, publicată în 
M.Of. nr. 372/28 aprilie 2006 

OUG 158/2005 privind concediile şi indemnizaţiile de asigurări 
sociale de sănătate, publicată în M.Of. nr. 1.074 din 29 noiembrie 
2005 

Directiva nr. 2003/48/CE privind impozitarea veniturilor din 
economii sub forma plăţilor de dobândă. 

Directiva nr. 2003/49/CE referitoare la regimul fiscal comun 
aplicabil plăţii dobânzilor şi redevenţelor efectuate între societățile 
asociate din statele membre diferite ale UE 


Mircea Ştefan Minea, Cosmin Flavius Costaş, DREPTUL 
FINANȚELOR PUBLICE, vol. II — Drept fiscal, Edit Wolters 
Kluwer, 2008 

Radu Bufan, „TRATAT DE DREPT FISCAL”, vol. I, ed. 
Lumina Lex, Bucureşti, 2005 

Mircea Ştefan Minea, Radu Bufan, CODUL FISCAL 
COMENTAT, Edit Wolters Kluwer, 2008 


Corneliu-Liviu Popescu, “Plata contribuției de asigurări sociale 
de sănătate la veniturile din drepturi de proprietate intelectuală”, în 
Curierul judiciar nr. 1/2006 

Corneliu-Liviu Popescu, „Contribuţia pentru asigurările sociale 
de sănătate în cazul avocaţilor”, în Curierul judiciar nr. 2/2006 

ACCIZELE 
TAXELE VAMALE 
MONOPOLURILE FISCALE 
IMPOZITELE ŞI TAXELE LOCALE 


TAXELE VAMALE 


- categorie de impozite indirecte, incluse în categoria „taxelor 
speciale de consumaţie”, care se percep asupra mărfurilor care trec 
frontiera unui stat. 

- sunt impozite indirecte întrucât sunt plătite de persoanele fizice 
sau juridice care, în cadrul tranzacţiilor comerciale, importă sau 
exportă bunuri sau tranzitează cu acestea frontiera vamală a unui 
stat 


Clasificarea taxelor vamale 

Autoritatea Naţională a Vămilor - organ de specialitate al 
administrației publice centrale - funcționează în cadrul Ministerului 
Finanţelor Publice, în subordinea Agenţiei Naţionale de 
Administrare Fiscală - are în subordine direcții regionale vamale şi 
birouri vamale (în cadrul cărora pot fi înfiinţate şi puncte vamale). 

Tariful vamal integrat român — reglementările referitoare la 
importul şi exportul de bunuri şi la măsurile de politică comercială, 
codificate şi integrate potrivit principiilor folosite în Tariful vamal 
integrat al Uniunii Europene. Pe baza încadrării tarifare a 
categoriilor de bunuri se stabileşte cât datorează fiecare importator. 

Stabilirea originii mărfurilor  - poate fi: comună 
(nepreferențială) sau preferențială. 

Valoarea în vamă - acea valoare care constituie baza de 
calcul a taxelor vamale prevăzute în Tariful vamal - se determină 
pe baza unei declaraţii de valoare în vamă. 

Regimul vamal - ansamblu de norme vamale care se aplică unui 
anumit bun în cadrul procedurii de vămuire. Determinarea regimului 
vamal aplicabil se face, în principiu, ținând cont de două criterii: 
scopul operațiunii comerciale şi destinația mărfii. 

Regimurile vamale se pot clasifica în: 

- regimuri vamale definitive, care — în principiu — exclud 
incidenţa pe viitor a unui alt regim vamal: importul, exportul şi 
introducerea sau scoaterea din ţară a unor bunuri aparținând 
călătorilor sau altor persoane fizice, necomercianţi; 

- regimuri vamale suspensive, care au un caracter temporar 
şi privesc mărfurile străine ce urmează să primească în viitor o altă 
destinație (şi să fie, eventual, încadrate într-un regim vamal 
definitiv); acestea sunt: tranzitul vamal, antrepozitul vamal, 
perfecționarea activă sub forma unui sistem cu suspendare, 
transformarea sub control vamal, admiterea temporară; 

- regimuri vamale economice, care au, de asemenea, un 
caracter temporar (mărfurile urmând să primească în viitor o altă 
destinație):  antrepozitarea vamală, perfecționarea activă, 
transformarea sub control vamal, admiterea temporară, 
perfecționarea activă. 


Zonele libere şi antrepozitele libere sunt părți din teritoriul 
vamal al României sau incinte, anume determinate, situate pe acest 
teritoriu, care au un regim special. 


Datoria vamală - obligația unei persoane de a plăti drepturile 
de import sau de export. 
Garantarea datoriei vamale - depozitul bănesc, scrisoarea de 
garanție bancară, remiterea unor instrumente de decontare şi titluri 
de valoare. 


ACCIZELE 


Accizele sunt taxe speciale de consum care se datorează 
bugetului de stat pentru producția sau importul şi pentru 
desfacerea anumitor categorii de produse 

Accizele armonizate — al căror regim juridic a fost pus, în 
principiu, în acord cu normele comunitare adoptate în materie de 
fiscalitate — se datorează pentru următoarele 3 categorii de 
produse: alcool şi băuturi alcoolice, produse din tutun prelucrat şi 
produse energetice şi electricitate. 

Faptul generator - momentul producerii mărfurilor sau 
extracției produselor accizabile în România sau pe teritoriul 
Comunității sau la momentul importului lor în ţară. 

Exigibilitatea - momentul efectuării livrării sau la data 
înstrăinării ori utlizării în orice alt scop decât comercializarea 
(pentru produsele fabricate în ţară), respectiv la data înregistrării 
declarației vamale de import (pentru bunurile introduse în ţară, 
potrivit regimului legal de import). 


Antrepozitarul autorizat este persoana fizică sau juridică 
special abilitată de autoritatea fiscală competentă pentru 
producerea, transformarea, primirea, deținerea şi expedierea 
produselor accizabile, într-un antrepozit fiscal. 

Antrepozitul fiscal este locul — aflat sub controlul autorității 
fiscale competente — unde produsele accizabile sunt fabricate, 
transformate, deţinute, primite sau expediate în regim suspensiv, 
de către antrepozitarul autorizat. 

Antrepozitul vamal este locul aprobat de autoritatea vamală, 
unde pot fi primite, depozitate sau transformate produsele 
accizabile. 

Plătitori de accize au obligația de a depune la autoritatea 
fiscală competentă o declaraţie de accize pentru fiecare lună şi să 
plătească accizele la bugetul de stat până la data de 25 inclusiv a 
lunii următoare exigibilității. 

Obligaţii de marcare - prin timbre sau banderole, care sunt 
eliberate doar de către organele fiscale. 


MONOPOLURILE DE STAT 


Monopolurile fiscale — impozite indirecte stabilite în mod 
discreționar de către stat incluse sau adăugate în/la prețul 
produselor realizate în regim de exclusivitate. două categorii: 

- monopoluri fiscale totale (depline) — care se instituie atât 
asupra producţiei, cât şi asupra comerțului (cu ridicata şi/sau cu 
amănuntul) a anumitor mărfuri; 

- monopoluri fiscale parțiale (speciale) — care se stabilesc fie 
numai asupra producţiei bunurilor care constituie monopol de stat, 

fie doar asupra desfacerii unor produse realizate în regim de 
exclusivitate. 


Regimul de exclusivitate, numit şi monopol de stat, nu 
presupune neapărat ca bunurile vizate de impozit să fie produse în 
întreprinderile statului, dar pretinde ca statul să exercite un control 
riguros asupra circuitului economic al respectivelor bunuri. 


IMPOZITELE ŞI TAXELE LOCALE 


- reglementate de Codul fiscal — se încasează în bugetele unităților 
administrativ-teritoriale. 


1. Impozitul şi taxa pe clădiri 

- Impozitul pe clădiri - datorat de orice persoană (fizică 
şi/sau juridică) care deține în proprietate clădiri situate în 
România. 

- Taxa pe clădiri- în cazul clădirilor proprietate publică şi 
privată a statului sau a unităţilor administrativ — teritoriale, 
concesionate, închiriate, date în administrare ori în folosinţă, după 
caz, persoanelor juridice - se plăteşte de către aceste persoane 
Juridice care au efectiv în posesie clădirile (concesionarii, locatarii 
etc.). 

Calculul impozitului se face diferențiat, pe categorii de 
contribuabili şi de clădiri. 


2. Impozitul şi taxa pe teren 

- contribuabilii — similar impozitului pe clădiri 

- calculul impozitului- în funcție de situarea, destinația 
terenului şi alte criterii 


3. Impozitul pe mijloacele de transport 


Orice persoană fizică sau juridică care deţine în proprietate 
un mijloc de transport datorează un impozit anual. 

Calculul impozitului pe mijloacele de transport — în funcţie 
de tipul mijlocului de transport şi capacitatea cilindrică a motorului 

4. Impozitul pe spectacole 


- este datorat de către orice persoană care organizează o 
manifestare artistică, o competiție sportivă sau altă activitate 
distractivă în România. 

- Calculul impozitului pe spectacole se face (în principiu) 
prin aplicarea cotei de impozit la suma încasată din vânzarea 
biletelor de intrare şi a abonamentelor. 


6. Taxa pentru eliberarea certificatelor, avizelor şi a 
autorizaţiilor 


- Contribuabilii — persoanele care solicită organelor locale 
competente eliberarea unor certificate, avize şi autorizaţii . 

- taxele se stabilesc în cote fixe sau procentuale, diferențiat 
în funcţie de valoarea construcțiilor sau instalațiilor, de suprafața 
terenurilor sau de natura serviciilor prestate. 


7. Taxa pentru folosirea mijloacelor de reclamă şi 
publicitate. 


- Contribuabilii — persoanele care beneficiază de servicii de 
reclamă şi publicitate în România 

- taxa se stabileşte prin hotărâre a consiliului local - va fi 
cuprinsă între 1% şi 3% din valoarea serviciilor de reclamă şi 
publicitate (hotărâre a Consiliului Local) 

